Document ID: 31987D0387

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 30ής Ιουνίου 1987
περί εγκρίσεως προγράμματος για την παραλαβή και την αποθήκευση σιτηρών στο Μεγάλο Δουκάτο του Λουξεμβούργου σύμφωνα με τον κανονισμό (ΕΟΚ) αριθ. 355/77 του Συμβουλίου
(Το κείμενο στη γαλλική γλώσσα είναι το μόνο αυθεντικό)
(87/387/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσης για τη βελτίωση των συνθηκών μεταποίησης και εμπορίας των γεωργικών προϊόντων και των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 560/87 (2), και ιδίως το άρθρο 5,
Εκτιμώντας:
ότι, στις 17 Φεβρουαρίου 1987, η κυβέρνηση του Λουξεμβούργου ανακοίνωσε ένα πρόγραμμα για την παραλαβή και την αποθήκευση σιτηρών και ότι χορήγησε συμπληρωματικές πληροφορίες στις 27 Απριλίου 1987·
ότι το πρόγραμμα αυτό αποσκοπεί στον εκσυγχρονισμό, στην επέκταση και στην προσαρμογή των εγκαταστάσεων παραλαβής και αποθήκευσης σιτηρών που παράγονται στο Μεγάλο Δουκάτο του Λουξεμβούργου, καθώς και όλων των εγκαταστάσεων που είναι απαραίτητες για τις ενέργειες αυτές, έτσι ώστε να αξιοποιηθούν τα προϊόντα αυτά και να ενισχυθεί η ανταγωνιστικότητα του τομέα · ότι, επομένως, το πρόγραμμα αυτό είναι σύμφωνο με το άρθρο 2 του κανονισμού (ΕΟΚ) αριθ. 355/77·
ότι οι αρχές της καλής δημοσιονομικής διαχείρισης δεν επιτρέπουν την ενθάρρυνση των επενδύσεων για εγκαταστάσεις που χρησιμοποιούνται για σκοπούς παρέμβασης·
ότι το πρόγραμμα περιλαμβάνει ένα σημαντικό αριθμό στοιχείων που αναφέρονται στο άρθρο 3 του κανονισμού (ΕΟΚ) αριθ. 355/77 τα οποία αποδεικνύουν ότι μπορούν να πραγματοποιηθούν οι στόχοι του άρθρου 1 του εν λόγω κανονισμού, στον τομέα της παραλαβής και αποθήκευσης σιτηρών στο Μεγάλο Δουκάτο του Λουξεμβούργου· ότι η καθορισμένη προθεσμία για την εφαρμογή αυτού του προγράμματος δεν υπέρβαίνει την περίοδο που αναφέρεται στο άρθρο 3 παράγραφος 1 στοιχείο ζ) του εν λόγω κανονισμού·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το πρόγραμμα για την παραλαβή και την αποθήκευση σιτηρών που ανακοινώθηκε από την κυβέρνηση του Λουξεμβούργου στις 17 Φεβρουαρίου 1987 και συμπληρώθηκε στις 27 Απριλίου 1987 σύμφωνα με τον κανονισμό (ΕΟΚ) αριθ. 355/77, εγκρίνεται, εκτός από τις επενδύσεις για εγκαταστάσεις που χρησιμοποιούνται για σκοπούς παρέμβασης.
Άρθρο 2
Η παρούσα απόφαση απευθύνεται στην κυβέρνηση του Λουξεμβούργου.
Βρυξέλλες, 30 Ιουνίου 1987.

Labels: 3
18
19